* Már 1927-ben is hasonló felszerelés kellett, azóta ha számában nem de minőségében sokat változott az ideális sportruházat gyeplabdában is.
* Itthon nehéz a megfelelő felszerelést megtalálni, könnyű az olcsó és rossz minőségbe beleszaladni vagy más sportágak ide kevésbé alkalmas eszközeit megvenni – itt leginkább a sípcsontvédőnél és a sportszárnál kell figyelni.
* Ha nem akarsz a felszerelés beszerzésével bajlódni kérd a segítségünk, a TK gyeplabda sportszergyártó ( <https://www.tk-hockey.com/> ) termékeit évente 3-5 alkalommal hozzuk be az országba.
* Mindenkinek egyéni sípcsontvédője sportszára és természetesen fogvédője kell legyen. Fogvédő a többi sportágban használatos tökéletesen megfelel, ezek bármelyik sportboltban beszerezhetők, de mi is tudunk adni.
* A sípcsontvédőből a gyeplabdához gyártott speciális típust kell választani, például a labdarugó sípcsontvédő sokkal kisebb felületet véd a bokát teljesen védtelenül hagyja.
* A nagyobb méretű sípcsontvédőkhöz általában szükség van megfelelő sportszárra is ami megtartja, olyat érdemes ami könnyen felhúzható a sípcsontvédőre, nem teljes zokniban végződik. Érzékeny bőrűeknek lehet a sípcsontvédő alá védő zoknit is választani.
* A jobb kézre teremben feltétlenűl, de már műfüre is érdemes védő kesztyűt venni, ezt már azoknak ajánljuk, akik már elkötelezettek a sportág iránt.

Az ütőválasztáshoz gördíts tovább